Wezîranê Karanê Zereyî yê YE 8ê hezîrane de Luksemburg de derheqê proseduranê multecîtîye de peymanêke îmza kerde. Peymana ke bê asayîşanê qîman prosedurî lez kena wextê destbendkerdişî zêdînena. HRW hişyar kerd ke na peymane eşkena biba sebebê kerdişanê xiraban ê vera multecîyan.
Peymane seba her keso ke multecî yo yan zî seba ê kesanê ke dengizî ra ameyo xelisnayene muracatê multecîtîye kenê, 'prosedurêkê sînorî' yê bilezî awan kena.
Wextê nê prosedurê 6 mengan de multecîyî do bînayanê sey zîndanan de bimanê. Welatê YE wazenê bi na peymane proseduranê tebersînorkerdişî lez bikerê. Peymane cadana qiseyê 'welatê hîrêyînî yê asayî' ke her welat eşkeno merdiman bişawo û pênaseyê 'têkilîye' ra welatî rê bexş biwazo.
